# Aleš Hemský

### Wikipedia

Aleš Hemský (s. 13. elokuuta 1983, Pardubice, Tšekkoslovakia) on tšekkiläinen ammattilaisjääkiekkoilija, pelipaikaltaan oikea laitahyökkääjä. Hän kuuluu tällä hetkellä NHL-seura Edmonton Oilersin kokoonpanoon.

Ennen uraansa Pohjois-Amerikassa Hemský kiekkoili synnyinkaupunkinsa seurassa HC Pardubicessa tehden ammattilaisdebyyttinsä kaudella 1999-00, jolla hän pelasi neljä Extraliiga-ottelua. Vuonna 2000 hän siirtyi Hull Olympiquesin riveihin QMJHL:ään, jossa pelasi kaksi kautta; 2000-01 hän teki 68:ssa runkosarjaottelussa 100 tehopistettä, 36 maalia ja 64 syöttöpistettä, ollen seuransa paras pistemies ja 2001-02 53:ssä runkosarjapelissä 97 pistettä, 27 maalia ja 70 syöttöpistettä, ollen seuransa toiseksi eniten pisteitä tehnyt pelaaja. NHL-varauksen Hemský sai vuonna 2001, kun Edmonton Oilers varasi hänet numerolla 13 varaustilaisuuden ensimmäisellä kierroksella.

NHL-debyyttinsä Hemský pääsi tekemään kaudella 2002-03, jolla hän pelasi 59 runkosarjaottelua tehoin kuusi maalia ja 24 syöttöpistettä; hän sijoittui tulokkaiden pistepörssissä sijalle kahdeksan ja tulokkaiden syöttöpörssissä sijalle kaksi. Seuraavalla kaudella hän iski 71:ssä ottelussa tehot 12 maalia ja 22 syöttöpistettä sijoittuen seuransa sisäisessä pistepörssissä sijalle kuusi koko kauden seurassa pelanneiden pelaajien joukossa. Hänen pisteiden valossa paras kautensa on ollut kausi 2005-06, jolla hän teki runkosarjassa yhteensä 77 tehopistettä, 19 maalia ja 58 syöttöpistettä, ollen Oilersin sisäisen piste- ja syöttöpörssin kärkinimi. Vuonna 2006 hän oli pelaamassa Oilersin riveissä Stanley Cupin voitosta, mutta mestaruus meni lopulta Carolina Hurricanesille, joka vei loppuottelusarjan nimiinsä voitoin 4-3. Kauden 2004-05, NHL-kauden peruunnuttua työsulun vuoksi, Hemský vietti kasvattiseurassaan HC Pardubicessa, jossa oli voittamassa Extraliigan mestaruutta (seuran ensimmäinen kuuteentoista vuoteen); runkosarjassa hän teki 47:ssä ottelussa 31 pistettä, 13 maalia ja 18 syöttöpistettä, ollen seuransa viidenneksi paras pistemies, ja pudotuspeleissä hän oli seuransa tehokkain pelaaja tehden 16:ssa ottelussa tehot neljä maalia ja kymmenen syöttöpistettä.

Hemský on edustanut maataan aikuisten arvokisoissa tähän mennessä kahdesti, maailmanmestaruuskisoissa 2005, joissa oli voittamassa maalleen kultaa, ja vuoden 2006 Torinon olympiakisoissa, joista oli kotiintuomisina pronssimitali.

## [muokkaa] Aiheesta muualla

- Hemskýn tilastot NHL:n pelaajayhdistyksen sivuilla

Haettu osoitteesta http://fi.wikipedia.org../../../a/l/e/Ale%C5%A1_Hemsk%C3%BD_ad4e.html

Luokat: Tšekkiläiset jääkiekkoilijat | Tšekkiläiset olympiamitalistit | Edmonton Oilersin pelaajat

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Česky
- English
- Français
- Slovenčina
- Svenska